Foto: Prezident matbuot xizmati Bugun, 6 iyul kuni Qozog‘istonga safar qilgan O‘zbekiston prezidenti Shavkat Mirziyoyev Ostona shahrida Tojikiston prezidenti Emomali Rahmon bilan uchrashdi. Prezident matbuot xizmati xabariga ko‘ra, uchrashuvda ikki mamlakat o‘rtasidagi hamkorlikni rivojlantirish masalalari muhokama qilindi. 6 iyul kuni Ostona shahrining 20 yilligiga bag‘ishlangan yubiley tadbirda Markaziy Osiyo davlatlari rahbarlari yig‘ilishgan. O‘zbekiston prezidenti tashrif doirasida Nursulton Nazarboyev bilan ikki tomonlama uchrashuv o‘tkazishi kutilmoqda.